23.7.2005 Den Europæiske Unions Tidende L 193/31 RÅDETS AFGØRELSE af 12. juli 2005 om ændring af afgørelse 2001/264/EF om vedtagelse af Rådets sikkerhedsforskrifter (2005/571/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 207, stk. 3, under henvisning til Rådets afgørelse 2004/338/EF, Euratom af 22. marts 2004 om vedtagelse af Rådets forretningsorden (!), særlig artikel 24, og ud fra følgende betragtninger: (1) — Tillæg 2 til Rådet for Den Europæiske Unions sikkerhedsforskrifter, der er knyttet til afgørelse 2001/264/EF (?), indeholder en sammenlignende oversigt over nationale klassifikationsgrader. Denne oversigt blev ændret ved Rådets afgørelse 2004/194/EF af 10. februar 2004 om ændring af afgørelse 2001/264/EF (?). (2) — Frankrig og Nederlandene har underrettet Generalsekretariatet for Rådet om ændringer i deres respek- tive klassifikationsgrader. (3) — Afgørelse 2001/264/EF bør derfor ændres — TRUFFET FØLGENDE AFGØRELSE: Artikel 1 I afgørelse 2001/264/EF erstattes Tillæg 1 og Tillæg 2 af teksten i bilaget til nærværende afgørelse. Artikel 2 Denne afgørelse har virkning fra dagen for offentliggørelsen i Den Europæiske Unions Tidende. Udfærdiget i Bruxelles, den 12. juli 2005. På Rådets vegne G. BROWN Formand (1) EUT L 106 af 15.4.2004, s. 22. Ændret ved afgørelse 2004/701/EF, Euratom (EUT L 319 af 20.10.2004, s. 15). (?) EFT L 101 af 11.4.2001, s. 1. () EUT L 63 af 28.2.2004, s. 48.